Vedtægter for Kirkekultur.nu

**§ 1 Navn**

stk. 1. Foreningens navn er Kirkekultur.nu.

stk. 2. Foreningen har hjemsted i Fredericia Kommune.

**§ 2 Formål og grundlag**

stk. 1. Det er foreningens formål at varetage medlemmernes faglige, økonomiske og sociale interesser i forbindelse med deres erhvervsudøvelse som kirke- og kulturmedarbejder.

stk. 2. Foreningen bygger på Den Danske Folkekirkes bekendelsesgrundlag.

stk. 3. Foreningen er en del af Statstjenestemændenes Centralorganisation 10.

stk. 4. Foreningen ledes af en bestyrelse, (jvf. § 7)

**§ 3 Medlemskab**

stk. 1. En kirke- og kulturmedarbejder forestår primært en eller flere af følgende kerneopgaver:

1. undervisning, herunder Folkekirkens skole/kirketjeneste
2. børne- og ungdomsarbejde
3. diakonalt-socialt arbejde
4. tværkulturelt arbejde
5. koordinering af frivilligt arbejde
6. kommunikation

stk. 2. Som aktivt medlem kan optages enhver kirke- og kulturmedarbejder, som tilslutter sig foreningens grundlag. ([jvf. § 2 stk. 2](file:///C:\Users\Esther%20Jensen\Documents\Lokale%20indstillinger\Lokale%20indstillinger\Temporary%20Internet%20Files\Content.IE5\21N45KZY\vedtægtsforslag.htm#§_2_stk_2#§_2_stk_2).)

stk. 3. Som støttemedlem kan optages enhver, som tilslutter sig foreningens grundlag (jvf. § 2 stk. 1. nævnte kerneopgaver.

Støttemedlemmer er ikke valgbare og har ikke stemmeret. Bestyrelsen kan træffe bestemmelse om, hvilke af de medlemsrettigheder, der er gældende for aktive medlemmer, der tilsvarende kan gælde for støttemedlemmer. Som udgangspunkt kan støttemedlemmer ikke gøre krav på konfliktstøtte og juridisk bistand.

stk. 4. Ind- og udmeldelse sker personligt og skriftligt til foreningens sekretariat senest 1 måned inden kvartalsskifte.

Udmeldelse af foreningen kan ikke finde sted, når der i en kompetent forsamling er vedtaget varsel om lovlig konflikt for en del af eller for alle foreningens medlemmer, og indtil konflikten er ophævet ved beslutning, eller den er afviklet.

stk. 5. Aktivt medlemskab er en forudsætning for at foreningen kan være behjælpelig med faglig vejledning.

stk. 6. Ved indmeldelse senere end 3 måneder efter ansættelse vil der være en karenstid på 3 måneder før, foreningen kan være behjælpelig med faglig vejledning.

stk. 7. Følgende studerende har mulighed for et studentermedlemskab af Kirkekultur.nu:  
1) studerende på 3K-uddannelsen   
2) studerende på Diakonhøjskolen og Filadelfia Uddannelse  
3) studerende på kandidatuddannelsen i diakoni og teologi  
4) studerende på bacheloruddannelse i praktisk teologi på Dansk Bibel Institut.

**§ 4 Ordinær generalforsamling**

stk. 1. Generalforsamlingen er foreningens øverste myndighed.

stk. 2. Ordinær generalforsamling afholdes hvert år i andet kvartal.

stk. 3. Den ordinære generalforsamling indkaldes skriftligt med mindst 8 ugers varsel.

stk. 4. Dagsorden skal være medlemmerne i hænde senest 2 uger før generalforsamlingen og mindst indeholde følgende punkter:

1. Valg af dirigent
2. Valg af referent
3. Prøvning af stemmeret (jvf. [§ 6](file:///C:\Users\Esther%20Jensen\Documents\Lokale%20indstillinger\Lokale%20indstillinger\Temporary%20Internet%20Files\Content.IE5\21N45KZY\vedtægtsforslag.htm#§_6#§_6))
4. Godkendelse af dagsordenen
5. Bestyrelsens beretning om foreningens virksomhed, inkl. arbejdsdrøftelse
6. Det reviderede regnskab fremlægges til godkendelse
7. Indkomne forslag
8. Vedtagelse af budget for det kommende regnskabsår, herunder fastlæggelse af kontingent
9. Valg af bestyrelsesmedlemmer (jvf. [§ 7](file:///C:\Users\Esther%20Jensen\Documents\Lokale%20indstillinger\Lokale%20indstillinger\Temporary%20Internet%20Files\Content.IE5\21N45KZY\vedtægtsforslag.htm#§_7#§_7))
10. Valg af op til 3 suppleanter (jvf. [§ 7](file:///C:\Users\Esther%20Jensen\Documents\Lokale%20indstillinger\Lokale%20indstillinger\Temporary%20Internet%20Files\Content.IE5\21N45KZY\vedtægtsforslag.htm#§_7#§_7))
11. Valg af 2 interne revisorer og en revisorsuppleant, (jvf. § 10, stk. 2)
12. Eventuelt

stk. 5. Forslag der ønskes behandlet på generalforsamlingen, skal være formanden i hænde senest 4 uger inden generalforsamlingen.

stk. 6. Bestyrelsesmedlemmer vælges for 2 år. 3 på lige årstal og 4 på ulige årstal. Sidste frist for opstilling af kandidater er 4 uger inden generalforsamlingens afholdelse. Kandidaternes tilsagn skal foreligge. Kandidaternes navne offentliggøres sammen med dagsordenen.

stk. 7. Suppleanter vælges for et år. Kandidater kan opstilles frem til og med generalforsamlingen.

**§ 5 Ekstraordinær generalforsamling**

stk. 1. Ekstraordinær generalforsamling indkaldes, når bestyrelsen finder det nødvendigt, eller 10 % af de stemmeberettigede medlemmer (jf. § 6, stk. 1) skriftligt fremsætter anmodning herom med angivelse af det/de emner, der ønskes behandlet.

stk. 2. Generalforsamlingen indkaldes skriftligt med mindst 2 ugers varsel og senest 6 uger efter anmodningen er kommet formanden i hænde.

stk. 3. Dagsorden for den ekstraordinære generalforsamling skal indeholde mindst følgende punkter:

1. Valg af dirigent
2. Valg af referent
3. Godkendelse af dagsorden
4. Indkomne forslag
5. Eventuelt

**§ 6 Afstemning**

stk. 1. Stemmeret på generalforsamlingen har ethvert [aktivt medlem](file:///C:\Users\Esther%20Jensen\Documents\Lokale%20indstillinger\Lokale%20indstillinger\Temporary%20Internet%20Files\Content.IE5\21N45KZY\vedtægtsforslag.htm#§_3_stk_2#§_3_stk_2), som ikke er i kontingentrestance (jvf. [§ 9 stk. 2](file:///C:\Users\Esther%20Jensen\Documents\Lokale%20indstillinger\Lokale%20indstillinger\Temporary%20Internet%20Files\Content.IE5\21N45KZY\vedtægtsforslag.htm#§_9_stk_2#§_9_stk_2))

stk. 2. Ethvert medlem har ret til at få sin stemmeret afprøvet af generalforsamlingen, (jvf. [§ 4 stk. 4c](file:///C:\Users\Esther%20Jensen\Documents\Lokale%20indstillinger\Lokale%20indstillinger\Temporary%20Internet%20Files\Content.IE5\21N45KZY\vedtægtsforslag.htm#§_4_stk_4c#§_4_stk_4c))

stk. 3. Alle beslutninger træffes ved almindeligt stemmeflertal, dog kan ændringer af vedtægter kun vedtages med 2/3 flertal af de afgivne stemmer.

stk. 4. Valg af medlemmer til bestyrelsen foretages skriftligt.

stk. 5. Valgbar er enhver, der har stemmeret ved generalforsamlingen (jvf. [§ 6, stk. 1](file:///C:\Users\Esther%20Jensen\Documents\Lokale%20indstillinger\Lokale%20indstillinger\Temporary%20Internet%20Files\Content.IE5\21N45KZY\vedtægtsforslag.htm#§_6_stk_1#§_6_stk_1))

stk. 6. Bestyrelsen kan i særlige spørgsmål lade foretage netbaseret urafstemning blandet foreningens aktive medlemmer, jvf. § 6, stk. 1. Beslutning herom træffes af bestyrelsen ved almindeligt flertal.

**§ 7 Bestyrelsen**

stk. 1. Bestyrelsen består af 7 medlemmer. Bestyrelsen konstituerer sig med formand, næstformand og kasserer.

stk. 2. Bestyrelsen fører beslutningsprotokol og fastsætter i øvrigt selv sin forretningsorden.

stk. 3. Bestyrelsen kan nedsætte arbejdsgrupper og indkalde eksperter.

stk. 4. Udtræder et medlem af bestyrelsen i valgperioden, indtræder suppleanten i det udtrådte medlems valgperiode.

**§ 8 Tegningsret og hæfte**

stk. 1. Til at forpligtige foreningen overfor tredjemand, kræves underskrift af formanden og kassereren.

stk. 2. Intet medlem af foreningen hæfter personligt for foreningens forpligtelser.

**§ 9 Kontingent**

stk. 1. Kontingent til foreningen fastsættes af generalforsamlingen og opkræves forud.

stk. 2. Undlader et medlem at betale kontingent efter påkrav, kan bestyrelsen efter 3 måneders restance udelukke vedkommende af foreningen. Genoptagelse kan kun ske mod betaling af kontingentrestance. Ved restance fortabes medlemsrettighederne.

stk. 3. Kirkekultur.nu’s Konfliktfond har til formål at kunne yde støtte til medlemmer under konflikter om løn- og ansættelsesforhold i en given situation.

**§ 10 Konfliktfond**

stk. 1. Generelt

Kirkekultur.nu’s økonomiske forhandlingsberedskab omfatter en konfliktfinansieringsfond jvf. § 9 stk. 3

stk. 2. Kirkekultur.nu’s konfliktfond

1. Konfliktfonden tjener til dækning af udgifter til Kirkekultur.nu’s medlemmer som erstatning for mistet lønindtægt som følge af arbejdsstandsning (strejke eller lockout) iværksat i forbindelse med overenskomstforhandlinger.

2. Konfliktfondens midler tilvejebringes ved indbetalinger fra medlemmerne til Kirkekultur.nu sammen med normal kontingentopkrævning. Bestemmelse om opkrævning og opkrævningens størrelse træffes af generalforsamlingen.

3. Overenskomstansatte såvel som cirkulæreansatte kirke- og kulturmedarbejdere indbetaler til konfliktfonden.

4. Indbetalinger til konfliktfonden løber kontinuerligt frem til summen vedtaget af generalforsamlingen er nået.

stk. 3 Erstatning for mistet lønindtægt i forbindelse med konflikt

1. Til medlemmer af Kirkekultur.nu ydes der erstatning for mistet lønindtægt som følge af arbejdsstandsning (strejke og lockout) iværksat i forbindelse med overenskomstforhandlinger.

2. Ved strejke ydes erstatning for tab af enhver indtægtsdel såsom løn, pension, rådighedsbeløb.

3. Ved lockout ydes erstatning svarende til gældende dagpengesats.

4. Det påhviler bestyrelsen efter endt konflikt på førstkommende generalforsamling at fremlægge regnskab for konfliktfondens erstatningsudbetaling.

stk. 4. Afregningsregler

1. Når der er varslet en strejke, afkræves de implicerede medlemmer en opgørelse over de indtægter, der vil tabes under konflikten.

2. Når der er varslet en lockout, afkræves alle implicerede medlemmer en opgørelse over stillingens ugentlige timetal.

**§ 11 Regnskab og budget**

stk. 1. Regnskabet følger kalenderåret.

stk. 2. Regnskabet revideres af en af bestyrelsen antaget statsautoriseret eller registreret revisor. Regnskabet gennemgås af de på generalforsamlingen valgte interne revisorer.

stk. 3. Bestyrelsen udfærdiger et budgetforslag til generalforsamlingen.

stk. 4. Generalforsamlingen godkender budgettet.

**§ 12 Stiftsgrupper**

stk. 1. Foreningen er organiseret i stiftsvis opdelte grupper. Hver stiftsgruppe udpeger mindst én stiftsrepræsentant. Stiftsgrupperne samarbejder med bestyrelsen om at udvikle medlemmernes faglige og sociale netværk.

**§ 13 Opløsning**

stk. 1. Beslutning om opløsning af foreningen skal træffes på 2 på hinanden følgende generalforsamlinger med mindst 3 ugers mellemrum. Heraf skal den første være en ordinær generalforsamling.

stk. 2. Der skal blandt de fremmødte stemmeberettigede medlemmer være mindst 2/3 flertal ved den anden generalforsamling for ophævelse.

stk. 3. Eventuelt overskydende midler anvendes til andet folkekirkeligt arbejde efter generalforsamlingens beslutning**.**

*Sidst revideret og vedtaget på fagforeningens generalforsamling 30.05.2023*